Ermin Zec

Ermin Zec (rođen 28. marta 1988) jest bosanskohercegovački bivši nogometaš.

Klupska karijera

Fudbalsku karijeru započeo je u NK Iskri iz rodnog Bugojna. Prešao je u hrvatski klub HNK Šibenik 2007. godine, te ubrzo postaje neizostavan član prvog sastava. U sezoni 2008/09. bio je treći strijelac Hrvatske lige. U 2009. godini proglašen je za najboljeg igrača BIH od strane sportskih novinara u Bosni Hercegovini. Također, u glasanju kapitena svih prvoligaških klubova prve Hrvatske lige, Zec biva proglašen za najboljeg igrača za sezonu 2008/09.

 Gençlerbirliği 
U junu 2010. godine, Zec prelazi u turski klub Gençlerbirliği S.K. za oko 2,2 miliona eura i potpisuje ugovor na četiri godine. Svoj prvi meč za turski klub odigrava u augustu 2010. godine protiv ekipe Eskisehirspora, koji završava remijem 0-0. Zec svoj prvi gol za turski klub postiže u oktobru 2010. godine protiv ekipe Antalyaspora, a meč završava porazom Genclerbirligija rezultatom 3-2.

 HNK Rijeka 
Nakon četiri godine provedene u turskoj ekipi Genclerbirligija, Zec u septembru 2014. godine kao slobodan igrač prelazi u hrvatski klub HNK Rijeka. U oktobru iste godine, Zec bilježi prvi nastup za Rijeku te postiže i svoj dva gola protiv ekipe Lekenika u sklopu kupa Hrvatske, a meč završava rezultatom 4-2 za Rijeku. Prvi gol za Rijeku u prvoj ligi Hrvatske postiže par dana kasnije u meču protiv ekipe Istre, a meč završava pobijedom Rijeke 3-1.

 Balıkesirspor 
U januaru 2015 godine, Zec se kao slobodan igrač ponovo vraća u tursku ligu, odnosno u klub Balıkesirspor sa kojim potpisuje troipogodišnji ugovor. Par dana nakon potpisa za novi klub, Zec ostvaruje i svoj debi protiv ekipe Akhisarspora, a meč završava remijem 2-2. Polovinom februara 2015.godine, Zec postiže prvi gol za Balıkesirspor protiv ekipe Galatasaraya u porazu njegovog tima rezultatom 3-1.

 FK Gabala 
U julu 2015. godine, Zec kao slobodan igrač prelazi u azerbejdžanski klub FK Gabala. Krajem jula 2015. godine, Zec bilježi prvi nastup za Gabalu u remiju protiv ekipe Apollon Limassol u sklopu kvalifikacija za Evropsku ligu. U augustu 2015. godine, Zec postiže svoj prvi gol za Gabalu u pobijedi protiv ekipe Kapaz Ganje u sklopu prve lige Azerbejdžana. Krajem maja 2016. godine, Gabala objavljuje da će Zec od jula mjeseca napustiti klub i postati slobodan igrač.

 Kardemir Karabukspor 
Dana 26. augusta 2016. godine, Zec stavlja potpis na jednogodišnji ugovor sa turskim klubom Kardemir Karabuksporom. Za taj klub je imao 20 nastupa u kojima je postigao šest golova, te upisao jednu asistenciju.

 Gazisehir Gaziantep 
Nakon jedne provedene sezone u Kardemir Karabuksporu, Ermin prelazi u Gazişehir Gaziantep FK. Kao i u prethodnom klubu, i ovdje će se zadržati samo jednu sezonu. Za Gazisehir je ubiježio 14 nastupa i postigao samo jedan pogodak. Na ljeto 2018. godine, Ermin raskida ugovor sa ovim turskim drugoligašem.

 Željezničar 
Nakon pola godine bez kluba, Ermin Zec potpisuje za Željezničar, gdje je po prvi put u svojoj karijeri imao priliku igrati sa svojim mlađim bratom, Asimom.

Reprezentativna karijera

Prije bosanskohercegovačke A selekcije igrao je za bosanskohercegovačka mladu U-21 reprezentaciju.Dobrom igrom u dresu HNK Šibenika privukao je pažnju tadašnjeg selektora reprezentacije Bosne i Hercegovine Miroslava "Ćire" Blaževića koji ga je pozvao za prijateljski susret protiv reprezentacije Slovenije gdje je i debitovao ulaskom sa klupe u 77. minuti.

Prvi gol za reprezentaciju postigao je u prijateljskoj utakmici protvi reprezentacije Švedske, 29. maja 2010. godine, u meču koji je BIH izgubila rezultatom 4-2.

 Statistika 

 Klubovi 
Ažurirano: 26. oktobar 2019.

KlubSezonaLigaKupOstaloUEFAUkupnoDivizijaNastupiGoloviNastupiGoloviNastupiGoloviNastupiGoloviNastupiGoloviHNK Šibenik2007/08.Prva HNL30700––3072008/09.Prva HNL271400––27142009/10.Prva HNL221164––2815Ukupno793264––8536Gençlerbirliği2010/11.Süper Lig24484––3282011/12.Süper Lig27310––2832012/13.Süper Lig29610––3062013/14.Süper Lig27610––286Ukupno10719114––11823HNK Rijeka2014/15.Prva HNL3122––53Balıkesirspor2014/15.Süper Lig16700––167Gabala FK2015/16.APL23743–903610Karabükspor2016/17.Süper Lig20600––206Gazişehir2017/18.1. Lig13110––141FK Željezničar2018/19.BHT Premijer liga64–––642019/20.BHT Premijer liga11100––111Ukupno17500––175Karijera ukupno278782816–9031694

 Reprezentacija 
Ažurirano: 20. august 2016.

Nastupi za reprezentaciju

ReprezentacijaGodinaNastupiGoloviBosna i Hercegovina2008.102009.002010.612011.202012.002013.002014.002015.102016.00Ukupno101

Golovi za reprezentaciju
DatumLokacijaProtivnikGolRezultatTakmičenje1.29. maj 2010.Råsunda, Solna, Švedska<center>1–1<center>2–4Prijateljska utakmica

Trofeji i priznanja
Klubovi
Rijeka
Hrvatski nogometni superkup: 2014

Reference

Kategorija:Rođeni 1988.
Kategorija:Živi ljudi
Kategorija:Biografije, Bugojno
Kategorija:Bosanskohercegovački nogometaši
Kategorija:Nogometaši Željezničara
Kategorija:Nogometaši Rijeke
Kategorija:Nogometaši HNK Šibenik
Kategorija:Bosanskohercegovački sportisti 21. vijeka